Só lees ek die ander dag van ‘n man wat sy vrou se lof besing. Hulle het hulle 30ste huweliksherdenking gevier en hy beskryf haar in die ongelooflikste mooi taal en vergelyk haar met ikone wat almal ‘n allemintige impak op die mensdom gehad het. Dis só mooi om dit te lees en ek verlustig my daarin dat die man amper meer verlief klink op sy vrou as 30 jaar gelede toe hulle getroud is!